— У Маскве я заняты ў джаз-рокавым праекце: вядомыя расійскія музыканты, якія выконвалі для душы гэтую музыку дваццаць гадоў таму, стаўшы хто бізнесменам, хто яшчэ кімсьці, вырашылі ўкласці заробленыя грошы ва ўлюбёную музыку і адрадзіць свой калектыў. Усяго ў праекце ўдзельнічае блізу пяцідзесяці творцаў, плануюцца выступленні і выпуск альбома. У яго ўвойдуць пяць песень у маім выкананні. Днямі ж выходзіць і дыск гурта “Сад маар” з Пензы, дзе таксама ёсць мой голас.